**Spørsmål og svar**

1. **Hva er en fortrinnsrettsemisjon?**

En emisjon er en finansieringsform som selskaper benytter for å få inn mer egenkapital. Mot innskudd i penger utsteder selskaper nye aksjer til de som allerede eier aksjer i Selskapet og/eller til noen som ikke eier aksjer i Selskapet fra før. I en fortrinnsrettsemisjon får eksisterende aksjeeiere automatisk tildelt tegningsretter som gir rett til å tegne og få tildelt nye aksjer basert på aksjeeierens eksisterende eierandel i Selskapet.

1. **Hva er en tegningsrett?**

En tegningsrett gir deg rett til å tegne og få tildelt nye aksjer i en fortrinnsrettsemisjon i et selskap til en bestemt pris i et bestemt tidsrom (tegningsperioden). I fortrinnsrettsemisjonen i Lifecare ASA ("Lifecare") vil hver tegningsrett gi deg rett til i tegningsperioden å tegne og få tildelt én ny aksje. Tegningsretten har normalt en økonomisk verdi dersom tegningskursen ved bruk av denne er lavere enn aksjekursen i markedet. Tegningsretten benyttes ved at du tegner deg for nye aksjer elektronisk gjennom VPS online tegningssystem eller sender inn utfylt tegningsblankett per epost eller per post (se nærmere beskrivelse under punkt 8).

1. **Når gjennomføres fortrinnsrettsemisjonen?**

Tegningsperioden starter 30. mai 2024 klokken 09:00 og avsluttes 13. juni 2024 klokken 16:30. Handel i tegningsrettene pågår fra og med 30. mai 2024 klokken 09:00 til og med 7. juni 2024 klokken 16:30.

1. **Hva må jeg gjøre for å få tegningsretter?**

Alle som er registrert som aksjeeiere i Lifecare i VPS per 22. mai 2024 tildeles automatisk tegningsretter. For aksjer i Lifecare kjøpt over børs med standard oppgjørsperiode i VPS, innebærer dette at aksjer kjøpt innen 16. mai 2024 eller tidligere, gir rett til å få tildelt tegningsretter. Aksjer som er kjøpt 21. mai eller senere gir ikke rett til å få tildelt tegningsretter. Tegningsrettene blir overført til din VPS-konto den 29. mai 2024.

Du kan også kjøpe tegningsretter i markedet i perioden 30. mai 2024 klokken 09:00 – 7. juni 2024 klokken 16:30.

1. **Hvor mange tegningsretter får jeg?**

For hver aksje kjøpt innen 16. mai 2024 og som du var registrert som eier av den 22. mai 2024, blir du tildelt 0,437760 tegningsretter.

1. **Vil tegningsrettene jeg har fått tildelt eller kjøpt automatisk føre til at jeg tegner meg for nye aksjer i fortrinnsrettsemisjonen?**

Nei. Hvis du ønsker å tegne deg for nye aksjer må du fylle ut tegningsblanketten elektronisk eller sende det inn per post. Tegningen må være mottatt innen 13. juni 2024 klokken 16:30.

1. **Hva skjer dersom jeg ikke foretar meg noe i forhold til fortrinnsrettsemisjonen?**

Tegningsrettene vil bli slettet kvelden den 12. juni 2024, men man vil fortsatt kunne tegne seg frem til 13. juni 2024 klokken 16:30. Dersom du verken har tegnet deg for aksjer innen 13. juni 2024 klokken 16:30 eller solgt tegningsrettene dine innen 7. juni 2024 klokken 16:30, vil de bortfalle og bli verdiløse.

1. **Hvordan kan jeg kjøpe eller selge tegningsretter?**

Fra 30. mai 2024 til 7. juni 2024 klokken 16:30 vil tegningsrettene være notert og omsettelige på Oslo Børs. Du kan kjøpe eller selge tegningsretter gjennom løsningen du normalt benytter for kjøp og salg av aksjer.

1. **Hvordan kan jeg tegne meg for aksjer?**

Du kan enten tegne deg for aksjer elektronisk på <https://www.carnegie.no/ongoing-prospectuses-and-offerings/> eller ved å sende utfylt tegningsblankett per e-post (lifecare@carnegie.no) eller per post til Carnegie AS, P.O. Box 684 Sentrum, N-0106 Oslo, Norway. Tegningsblanketten er tilgjengelig på forannevnte nettsider og er også inntatt som et vedlegg til prospektet for fortrinnsrettsemisjonen (som er tilgjengelig samme sted og via [https://lifecare.no/preferential-rights-issue/)](https://lifecare.no/preferential-rights-issue/%29). Tegning skjer basert på, og i henhold til de vilkår som følger av, prospektet. Tegningen må være mottatt innen 13. juni 2024 klokken 16:30.

1. **Kan jeg tegne meg for flere aksjer enn jeg har tegningsretter til?**

Ja, overtegning er tillatt, men du er kun sikret å få tildelt det antall aksjer som samsvarer med det antall tegningsretter du har og benytter.

1. **Hvordan tegner jeg meg for flere aksjer enn jeg har tegningsretter til?**

Ønsker du flere tegningsretter enn du får tildelt basert på aksjene du var registrert som eier av i VPS per 22. mai 2024, må disse kjøpes over Euronext Growth Oslo. Det kan du gjøre gjennom din ordinære løsning for kjøp og salg av aksjer.

1. **Kan jeg tegne meg for færre aksjer enn jeg har tegningsretter til?**

Ja, man kan velge om man ønsker å utøve ingen, deler av, eller hele beholdningen av tegningsretter. I tillegg vil det være mulig å evt. selge tegningsretter man ikke tenker seg å benytte, frem til 7. juni 2024 kl. 16:30.

1. **Hvilke kriterier vil ligge til grunn for allokering av aksjer?**

Hver tegningsrett gir rett til å bli tildelt én ny aksje. Følgende tildelingskriterier gjelder for allokering av aksjer:

1. Tildeling av aksjer til tegnere vil bli foretatt i henhold til tildelte og ervervede tegningsrettigheter som er gyldig utøvd i tegningsperioden.
2. Nye aksjer som ikke er blitt allokert i henhold til (a) ovenfor, skal allokeres til tegnere som har utøvd sin tegningsrett og som har overtegnet seg på et proratarisk grunnlag basert på antallet tegningsretter utøvd av hver tegner. I den grad proratarisk fordeling ikke er mulig, skal selskapet bestemme allokeringen ved loddtrekning.
3. Nye aksjer som ikke er blitt allokert i henhold til (a) og (b) ovenfor, skal allokeres på et proratarisk grunnlag til garantistene i bunngarantien for fortrinnsrettsemisjonen som har tegnet seg for nye aksjer.
4. Nye aksjer som ikke er blitt allokert i henhold til (a) til (c) ovenfor, skal allokeres på et proratarisk grunnlag til garantistene i toppgarantien for fortrinnsrettsemisjonen som har tegnet seg for nye aksjer.
5. Nye aksjer som ikke er blitt allokert i henhold til (a) til (d) ovenfor, allokeres på proratarisk grunnlag til tegnere uten tegningsretter, basert på slike tegneres respektive tegningsbeløp.
6. Nye aksjer som ikke er blitt allokert i henhold til (a) til (e) ovenfor, skal allokeres til garantistene av bunngarantien, likevel begrenset oppad til hver enkelt garantists respektive garantiforpliktelse i bunngarantien. Nye aksjer som allokeres til garantistene av bunngarantien under (a) til (e) ovenfor, skal trekkes fra hver slik garantist av bunngarantien sin respektive garantiforpliktelse i bunngarantien.
7. Nye aksjer som ikke er blitt allokert i henhold til punkt (a) til (f) ovenfor, skal allokeres til garantistene av toppgarantien, likevel begrenset oppad til hver enkelt garantists respektive garantiforpliktelse i toppgarantien. Samtlige nye aksjer som allokeres til garantister av toppgarantien under (a) til (f) ovenfor, skal trekkes fra garantisten av toppgarantien sin garantiforpliktelse i toppgarantien.
8. **Hvordan betaler jeg for de nye aksjene?**

Den som tegner nye aksjer i fortrinnsrettsemisjonen gir en ugjenkallelig engangsfullmakt til å trekke beløpet fra en angitt bankkonto. Beløpet vil bli trukket fra konto den 18. juni 2024. Du som tegner aksjer er ansvarlig for at det er dekning på bankkontoen på datoen for oppgjøret.

1. **Hvordan får jeg vite hvor mange aksjer jeg blir tildelt?**

Tildelingsbrev sendes ut per post rundt 14. juni 2024. Du kan også finne din tildeling i VPS investortjenester via din nettbank eller nettmegler fra og med 14. juni 2024 klokken 12:00.

1. **Kan jeg trekke tilbake eller endre tegningen etter at den er sendt inn?**

Nei. Tegningen er bindende.

1. **Hvilken risiko tar jeg hvis jeg investerer i Lifecare?**

En beskrivelse av risikofaktorer ved å investere i Selskapet er inntatt i prospektet. Enhver tegning av aksjer skjer basert på, og i henhold til de vilkår som følger av, prospektet. Personer som ønsker å tegne seg oppfordres til å gjennomgå prospektet grundig før tegning gjennomføres.

1. **Hvordan kan jeg få vite mer om fortrinnsrettsemisjonen?**

Prospektet gir utfyllende informasjon om fortrinnsrettsemisjonen og inneholder også en tegningsblankett. Prospektet er tilgjengelig via <https://lifecare.no/preferential-rights-issue/> og på <https://www.carnegie.no/ongoing-prospectuses-and-offerings/>.